wickkiey/tamil-wikipedia-chunked huggingface dataset:
# உ. இராஜேஷ்

## தனிப்பட்ட வாழ்க்கை

உ. இராஜேஷ் 1977 மே 17 அன்று ஆந்திராவின் பாலகோலில் உ. எஸ். சத்தியநாராயணன் *(தந்தை)* மற்றும் காந்தம் *(தாய்)* ஆகியோரின் இளைய மகனாகப் பிறந்தார். இவர் இந்தியாவில் கர்நாடக பாரம்பரிய இசையில் குறிப்பிடத்தக்க மாண்டலின் இசைக்கலைஞரான மறைந்த உ.சீனிவாசின் தம்பியாவார்.  
இவரது குழந்தைப் பருவத்தில், இவரது தந்தையும் சகோதரரும் இவருக்கு இசையில் ஆசிரியர்களாக இருந்தனர். இவர் தனது 6 வயதில் மாண்டலினில் கர்நாடக பாரம்பரிய இசையை இசைக்கத் தொடங்கினார். மேலும் தனது முதல் இசை நிகழ்ச்சியை காஞ்சி காமகோட்டி பீடத்தில் சிறீசந்திரசேகரேந்திர சரசுவதி முன்னிலையில் நிகழ்த்தினார். இவரது சகோதரர் சீனிவாசின் நினைவாக தமிழ்நாட்டின் சென்னையில் சீனிவாஸ் இன்ஸ்டிடியூட் ஆப் வேர்ல்ட் மியூசிக் என்ற இசைப்பள்ளியை உருவாக்கி அதில் மாணவர்களுக்கு இலவச இசைக் கல்வியை வழங்கி வருகிறார். இசைப் பள்ளியின் இயக்குநர்களில் ஒருவராகவும் இவர் இருக்கிறார்.
# இராஜேஷ் யங்கரன்

**இராகேஷ் யங்கரன் (**Rakesh Yankaran) இராஜா என்ற புனைபெயர் கொண்ட இவர் ஓர் விருது பெற்ற இந்தோ-டிரினிடாடியன் இசைக்கலைஞர் ஆவார். இவர் மறைந்த இந்திய பாரம்பரிய இசைக்கலைஞர் ஐசக் யங்கர்ரனின் மகனும், மறைந்த சட்னி எனப்படும் இந்தோ-கரீபியன் இசைக்கலைஞர்களான ஆனந்த் யங்கரன் மற்றும் சர்ம் யங்கரன் ஆகியோரின் சகோதரரும் ஆவார். இவரது தாத்தா இந்தியாவின் ஆந்திராவிலிருந்து டிரினிடாட் மற்றும் டொபாகோவுக்கு ஒப்பந்தம் செய்யப்பட்டு சென்ற தொழிலாளர்கள் காலங்களில் வந்தார். இவர் சுயமாகக் கற்றுக் கொண்ட இசைக்கலைஞர் ஆவார். ஒரு குழந்தையாக, இளம் இராகேஷ் தனது தந்தை பாடுவதைக் கேட்பதை விரும்பினார். தனது பதின்வயதிலேயே இவர் இசையை இசைக்கத் தொடங்கினார். இன்று இவர் ஒரு தொழில்முறை சட்னி இசைக் கலைஞராவார். இவர் இந்திய கருவிகளான கைம்முரசு, தோலாக், ஆர்மோனியம், தண்டல் மற்றும் தஸ்ஸா மேளம் போன்றவற்றை இசைக்கத் தெரிந்தவர்.  
இராகேஷ் யங்கரன் டிரினிடாட் மற்றும் டொபாகோவில் பிறந்த தெலுங்கு மற்றும் போஜ்புரி இந்திய வம்சாவளியைச் சேர்ந்தவராவார். இவர் 1974 இல் தனது இசை வாழ்க்கையைத் தொடங்கினார். ஆனால் முதன்முதலில் 1991 ஆம் ஆண்டில் *ததியா மோடே லே லே* என்ற பாடலுக்காக தேசிய பாராட்டைப் பெற்றார். மற்ற வெற்றிகளில் மௌசி, துலாஹின் சாலே சசுரல் மற்றும் நரோரோ ரே ஆகியவை அடங்கும். இவர் 1996 மற்றும் 1997 ஆம் ஆண்டுகளில் தேசிய சட்னி மோனார்க் போட்டியில் வென்றுள்ளார். மேலும், 2008, மற்றும் 2008 இல் தேசிய பாரம்பரிய சட்னி எனப்படும் இந்தோ-கரீபியன் இசை வகையில் மன்னரானார்..
# கே. என். ஒய் பதஞ்சலி

**கே. என். ஒய் பதஞ்சலி** (K. N. Y. Patanjali) இவர் ஆந்திராவைச் சேர்ந்த பிரபல எழுத்தாளரும், பத்திரிகையாளருமாவார். இவர் ஈனாடு, ஆந்திர பூமி, உதயம், ஆந்திர பிரபா போன்ற பல்வேறு செய்தித்தாள்களில் பணியாற்றினார். சாக்சி என்ற செய்தித்தாளின் ஆசிரியராகவும் இருந்துள்ளார். இவர் பல புதினங்கள் மற்றும் சிறுகதைகளை எழுதியுள்ளார். இவரது பெரும்பாலான எழுத்துக்கள் இவரது சொந்த நையாண்டி பாணியைக் கொண்டுள்ளன. இவர் 2009 மார்ச் 11 அன்று விசாகப்பட்டினத்தில் காலமானார்.
# கே. என். ஒய் பதஞ்சலி

## தனிப்பட்ட வாழ்க்கை

பதஞ்சலி 1952 மார்ச் 29 அன்று ஆந்திரப் பிரதேசத்தின் விசயநகர மாவட்டத்தில் அலந்தா என்ற ஊரில் கே. வி. வி. கோபால இராஜு மற்றும் சீதா தேவி ஆகியோருக்கு பிறந்தார். தொடக்கக் கல்வியைத் தொடரும் போதே, ஆயுர்வேதத்தையும் தனது தந்தையிடமிருந்து கற்றுக்கொண்டார். சிறு வயதிலிருந்தே எழுதத் தொடங்கினார்.
# கே. என். ஒய் பதஞ்சலி

## பத்திரிகையாளர்

1975 ஆம் ஆண்டில் ஈநாடு செய்தித்தாளில் ஒரு பத்திரிகையாளராக சேர்ந்தார். 1984 வரை அங்கு பணியாற்றினார். 1984 முதல் 1990 வரை உதயம் செய்தித்தாளில் பணியாற்றினார். பின்னர் இவர் ஆந்திர பூமி, மற்றும் மகாநகர் ஆகியவற்றிலும் பணியாற்றினார். இவர் பதஞ்சலி பத்ரிகா என்ற சொந்த செய்தித்தாளை தொடங்கி 16 மாதங்கள் அதை வெளியிட்டார். பின்னர் 2003 ல் ஆந்திர பிரபாவில் சேர்ந்தார். இவர் சாக்சியின் ஆசிரியராக பொறுப்பேற்பதற்கு முன்பு சில மாதங்கள் டிவி 9 என்ற தொலைக்காட்சியுடன் பணிபுரிந்தார். சிறிது நேரம் கழித்து நோய்வாய்ப்பட்ட இவர் 2009 மார்ச் 11 அன்று விசாகப்பட்டினத்தில் ஒரு தனியார் மருத்துவமனையில் காலமானார். இவரது படைப்புகளில் *பெம்புடு ஜந்துவ்* (செல்லப்பிராணிகள்) என்பது பத்திரிகையாளர்களின் வாழ்க்கையை அடிப்படையாகக் கொண்டது. *காக்கி வனம்* என்பது காவல்துறையின் வாழ்க்கையை அடிப்படையாகக் கொண்டது.
# கே. என். ஒய் பதஞ்சலி

## விருதுகள்

இரவி சாஸ்திரி, சாகந்தி சோமயாஜுலு என்ற பெயரில் நிறுவப்பட்ட விருதுகளை இவர் பெற்றுள்ளார். கிருட்டிண வம்சி இயக்கிய சிந்தூரம் படத்திற்கான வசனங்களையும் இவர் எழுதியுள்ளார். இந்த படத்திற்காக தங்கநந்தி விருதை வென்றுள்ளார்.
# பிங்கலி சூரண்ணா

**பிங்கலி சூரண்ணா** (Pingali Suranna) ( பொ.ச. 16 ஆம் நூற்றாண்டு ) இவர் ஓர் தெலுங்கு கவிஞரும், அஷ்டதிகஜர்களில் ஒருவருமாவார்.
# பிங்கலி சூரண்ணா

## ஆரம்ப கால வாழ்க்கை

சூரண்ணாவின் சரியான பிறப்பிடம் நிச்சயமற்றது. நந்தியாலாவுக்கு அருகிலுள்ள கனலா கிராமத்தில் வசித்து வந்தார்.  
சூரண்ணாவின் பெற்றோர் அபமாம்பா (தாய்) மற்றும் அமரனா (தந்தை), இருவரும் அறிஞர்கள் ஆவர். கிருட்டிணா மாவட்டத்தில் விஜயநகர பேரரசு என்ற ஒரு படைப்பை நந்தியால் கிருட்டிண இராஜுவுக்கு சூரண்ணா அர்ப்பணித்தார். இவர் நந்தியாலுக்கு அருகிலுள்ள கனாலா கிராமத்தைச் சேர்ந்தவரென்றும், நந்தியாலா மற்றும் கர்னூல் மாவட்டத்தின் கொயிலகுந்த்லா சாலையைச் சேர்ந்தவர் என்பது இப்போது தீர்க்கப்பட்டுள்ளது. இவருடைய சமாதி இங்கே இருக்கிறது. பாட்டர் சமூகம் அவரது ஜெயந்தியை ஆண்டுதோறும் கொண்டாடுகிறது. கனாலாவில் ஒரு பழைய ஓரியண்டல் உயர்நிலைப்பள்ளியும் உள்ளது. இது பிங்கலி சூரண்ணாவின் மரபு என்று கூறப்படுகிறது. நந்தியால், சுரானா சரசுவத சங்கம் என்பது 25 ஆண்டுகளுக்கும் மேலாக ஒரு இலக்கிய அமைப்பாகும். பயிற்சி பெற்ற மருத்துவர் ஜி. சகாதேவுடு, ஓய்வு பெற்ற ஆசிரியரான கோட்டிமுக்கலா சுப்ரமண்ய சாஸ்திரி மற்றும் ஓய்வுபெற்ற ஆசிரியரான கொடுரி சேசபானி சர்மா ஆகியோர் முறையே தலைவர், செயலாளர் மற்றும் இந்த அமைப்பின் இணை செயலாளர் ஆவர்.
# பிங்கலி சூரண்ணா

## இலக்கியப் படைப்புகள்

1500 ஆம் ஆண்டில் சூரண்ணா, கருட புராணம், பிரபாவதி பிரதியும்மு, இராகவ பாண்டவ்யம் மற்றும் கலாபூர்ணோதயாமு ஆகியவற்றை எழுதினார். இவர் கருட புராணத்தை தனது தந்தைக்கும், கலாப்பூர்ணோதயத்தை நந்தியால் மன்னருக்கும் அர்ப்பணித்தார்.  
*பிரபாவதி* *பிரதியும்மு* மற்றும் *கலாபூர்ணோதயமு ஆகியவற்றை வெல்செரு* நாராயண ராவ் மற்றும் தாவீது சல்மான் ஆகியோர் ஆங்கிலத்தில் மொழிபெயர்த்துள்ளனர். *கலாபூர்ணோதயாமுவின்* மொழிபெயர்ப்பான *தி சவுண்ட் ஆஃப் தி கிஸ், அல்லது தி ஸ்டோரி, ஒருபோதும் சொல்லப்படக்கூடாது,* என்பதை கொலம்பியா யுனிவர்சிட்டி அச்சகம் 2002 இல் வெளியிட்டது. *பிரபாவதி பிரதியும்முவின்* மொழிபெயர்ப்பான, *தி டெமான்ஸ் டாட்டர்: எ லவ் ஸ்டோரி பிரம் சவுத் இன்டியா என்பதை* நியூ யார்க் அரசுப் பல்கலைக்கழக அச்சகம் 2006 இல் வெளியிடப்பட்டது. * *
# பி. சத்ய நாராயண் ரெட்டி

**பி. சத்ய நாராயண் ரெட்டி** (B. Satya Narayan Reddy; பிறப்பு: 1927 ஆகத்து 21 - இறப்பு: 2012 அக்டோபர் 6) இவர் ஓர் சுதந்திர போராட்ட வீரரும், சோசலிச அரசியல்வாதியும் மற்றும் உத்தரபிரதேசம், ஒடிசா மற்றும் மேற்கு வங்காளத்தின் முன்னாள் ஆளுநராகவும் இருந்தார்.  
ரெட்டி 2012 அக்டோபர் 6, அன்று ஐதராபாத்த்தில் தனது 85ஆவது வயதில் காலமானார்.
# பி. சத்ய நாராயண் ரெட்டி

## ஆரம்ப கால வாழ்க்கை

ரெட்டி தெலங்காணாவின் மகபூப்நகர் மாவட்டத்தில் உள்ள அன்னாரம் கிராமமான சாத்நகரைச் சேர்ந்த விவசாய குடும்பத்தைச் சேர்ந்தவர். ஐதராபாத்தில் உள்ள நிசாம் கல்லூரியில் கல்வி பயின்ற இவர் உசுமானியா பல்கலைக்கழகத்தில் சட்டம் பயின்று பட்டம் பெற்றார்.
# பி. சத்ய நாராயண் ரெட்டி

## சுதந்திர போராட்ட வீரர்

14 வயதான ரெட்டி, 1942 இல் வெள்ளையனே வெளியேறு இயக்கத்தில் பங்கேற்றார். காந்தி கைது செய்யப்பட்டதை எதிர்த்து மாணவர்களின் ஊர்வலத்தை மேற்கொண்டதற்காக கைது செய்யப்பட்டார். பின்னர் இவர் 1947 இல் ஐதராபாத் மக்கள் இயக்கத்தில் பங்கேற்றார். அங்கு இவர் ஐதராபாத் நிசாமுக்கு எதிராக ஒரு சத்தியாக்கிரக இயக்கத்தை ஏற்பாடு செய்தார். அதற்காக இவர் கைது செய்யப்பட்டு 6 மாதங்கள் சஞ்சல்குடா சிறையில் அடைக்கப்பட்டார். சிறையில் இருந்த காலத்தில் இவர் தனது சிறைத் தோழர்களிடையே வாரந்தோறும் வெளியான *பயாம்-இ-நாவ்* என்ற இதழின் ஆசிரியராக இருந்தார்.
# பி. சத்ய நாராயண் ரெட்டி

## அரசியல் வாழ்க்கை

ஆச்சார்யா நரேந்திர தேவ், ஜெய்பிரகாஷ் நாராயண் மற்றும் ராம் மனோகர் லோகியா ஆகியோரால் ஈர்க்கப்பட்ட ரெட்டி சோசலிச இயக்கத்தின் ஒரு பகுதியாக ஆனார். வினோபா பாவேவின் நிலக்கொடை இயக்கத்தில் பங்கேற்றார். காங்கிரசின் தொடர்பைத் தவிர்த்து, இவர் சோசலிஸ்ட் கட்சி, ஜனதா கட்சி மற்றும் லோக்தளுடன் பலவிதமாக தொடர்பு கொண்டிருந்தார். ஜனதா கட்சியின் வேட்பாளராக 1978 ல் மாநிலங்களவைக்குத் தேர்ந்தெடுக்கப்பட்டார். 1983 ஆம் ஆண்டில் இவர் தெலுங்கு தேசம் கட்சியில் சேர்ந்தார். 1984 ஆம் ஆண்டில் மாநிலங்களவைக்கு மீண்டும் தேர்ந்தெடுக்கப்பட்டார்.
# பி. சத்ய நாராயண் ரெட்டி

## ஆளுநர் பதவிக்காலம்

ரெட்டி 1990 பிப்ரவரி 12 முதல் 1993 மே 25 வரை உத்திரப் பிரதேச ஆளுநராகவும், 1993 சூன் முதல் 1995 சூன் 17 வரை ஒடிசாவின் ஆளுநராகவும் பணியாற்றினார். இவர் 1993 சூலை 13 முதல் 1993 ஆகத்து 14 வரை மேற்கு வங்காள ஆளுநராக கூடுதல் பொறுப்பையும் வகித்தார். பாபர் மசூதி இடிக்கப்பட்டபோது இவர் உத்தரபிரதேச ஆளுநராக இருந்தார்.
# சிலக்கலூரிப்பேட்டை

**சிலக்கலூரிப்பேட்டை** (Chilakaluripet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இது நரசராபேட்டை வருவாய்ப் பிரிவில் உள்ள சிலக்கலூரிபேட்டை மண்டலத்தின் வட்டத் தலைமையகமாகும். இந்தப் பகுதியைச் சேர்ந்த குறிப்பிடத்தக்கவர் ஏஎம்ஜி இந்தியா சர்வதேச அமைப்பின் நிறுவனர் ஜான் டேவிட் என்பவராவார்.
# சிலக்கலூரிப்பேட்டை

## நிலவியல்

இது மாநிலத்தின் கடலோர ஆந்திர பிராந்தியத்தில் 16.10 ° வடக்கேயும், 80.16 ° கிழக்கிலும், கிழக்கு கடலோர சமவெளிகளில் அமைந்துள்ளது. மாவட்ட தலைமையகம் குண்டூருக்கு தென்மேற்கே 40 கி.மீ. (25 மைல்) தொலைவிலும், அமராவதிக்கு (மாநில தலைநகரம்) வடக்கே 75 கிலோமீட்டர் (46 மைல்) தொலைவிலும் சிலக்கலூரிபேட்டை அமைந்துள்ளது. இந்தியாவின் நிலநடுக்க மண்டலங்களின்படி இந்த நகரம் மண்டலம் 3 இல் அமைந்துள்ளது. நாகார்ஜுனா சாகர் வலது கால்வாயிலிருந்து கிருட்டிணா ஆற்றின் தண்ணீர் இங்குக் குடியிருப்பாளர்களின் முக்கிய நீர் ஆதாரமாக உள்ளது.
# சிலக்கலூரிப்பேட்டை

## புள்ளிவிவரங்கள்

2011 இந்திய மக்கள் தொகைக் கணக்கெடுப்பின்படி, நகரத்தின் மக்கள் தொகை 101,550 என்ற அளவில் உள்ளது. மொத்த மக்கள் தொகையில், 50,201 ஆண்களும் 51,349 பெண்களும் உள்ளனர். சராசரி பாலின விகிதம் 1000 ஆண்களுக்கு 1023 பெண்களென்று இருக்கின்றனர். இது தேசிய சராசரியான 1000 க்கு 940 ஐ விட அதிகமாகும். 9,525 குழந்தைகள் 0–6 வயதுக்குட்பட்டவர்கள், அவர்களில் 4,916 சிறுவர்கள் மற்றும் 4,609 பேர் பாலின விகிதத்தில் 1000 க்கு 938 என்ற விகிதத்தில் உள்ளனர். சராசரிக் கல்வியறிவு விகிதம் 72.08 சதவீதமாக உள்ளது. 52,106 கல்வியாளர்கள், தேசிய சராசரியான 73.00 சதவீதத்தை விடக் குறைவாக உள்ளனர். .
# சிலக்கலூரிப்பேட்டை

## குடிமை நிர்வாகம்

சிலக்கலூரிபேட்டை நகராட்சி 1964 ஆம் ஆண்டில் *மூன்றாம் வகுப்பு நகராட்சியாக அமைக்கப்பட்டது*. இது 1980 இல் *இரண்டாம் தரமாகவும்* 2001 ல் *முதல் தரமாகவும்* மேம்படுத்தப்பட்டது. நகராட்சியின் அதிகார வரம்பு 34 பகுதிகளுடன் 18.13 கி.மீ. (11.27 மைல்) பரப்பளவில் பரவியுள்ளது நகராட்சி, விசயவாடா மற்றும் குண்டூர் மாநகராட்சிகளுடன் இணைந்து 15 மெகாவாட் கழிவு-ஆற்றல் ஆலைத் திட்டத்தின் ஒரு பகுதியாகும்.
# யெலகங்கா

**எலகங்கா** கருநாடக மாநிலத்தில் பெங்களூரின் புறநகர்ப் பகுதியும், பி.பி.எம்.பி.யின்(பெரிய பெங்களூர் மாநகரப் பேரவை) மண்டலங்களில் ஒன்றாகும். பெங்களூரு நகரத்தை விட பழமையான, இது இப்போது அதன் அண்டை கிராமங்கள் மற்றும் நகரங்களில் பலவற்றையும் சூழ்ந்துள்ளது. பெங்களூரு அரசாங்க முதல் தரக் கல்லூரி 2007-இல் யெலகங்காவில் நிறுவப்பட்டது. இப்போது 3,200 மாணவர்கள் இங்கு பயில்கிறார்கள்.  
எலகங்கா தாலுகா பெங்களூரு மாவட்டத்தின் புதிய தாலுகாவாக (வட்டம்) நிறுவப்பட்டது. தாலுகாவின் பிரிவுகள்: 1.எலஹங்கா கஸ்பா 2. ஜலா 3.ஹெசருகட்டா
# யெலகங்கா

## எலகங்காவின் வரலாறு

எலகங்கா நகரம் 12-ஆம் நூற்றாண்டுக்கு முன்பே இருந்தது. சோழர்களின் ஆட்சிக் காலத்தில் இப்பகுதி 'இளய்பக்க நாடு' என்று அழைக்கப்பட்டது. தொட்டடபல்லாபூரில் காணப்படும் கி.பி.1267-ஆம் ஆண்டு கல்வெட்டு, போசளப் பேரரசர் மூன்றாம் நரசிம்மர் தலைமையின் கீழ் டெச்சி தேவராசா என்பவர் எலகங்காவை தனது தலைநகராகக் கொண்டு ஆட்சி செய்தார்.  
பின்னர், போசள ஆட்சியின் போது, நகரம் 'எலவங்கா' என்று அறியப்பட்டு படிப்படியாக 'எலகங்கா' என மாற்றப்பட்டது.  
எலகங்காவை தங்கள் தலைநகராக கொண்டு ஆட்சி செய்த பல்வேறு வம்சங்களின் ஆட்சியாளர்களில், கெம்பே கவுடாக்கள் மிகவும் சிறப்பானவர்கள். *ஹிரியா கெம்பே கவுடா* (கெம்பே கவுடா தி ஃபர்ஸ்ட்) அருகிலுள்ள பெங்களூரு கிராமத்தில் ஒரு கோட்டையைக் கட்டி அதை தனது புதிய தலைநகராக உருவாக்கினார். அநேகமாக அதன் போர்த்திறஞ்சார்ந்த மற்றும் சற்று குளிரான காலநிலையுடன் அதிக உயரத்தில் இருப்பதால் இதனை தலைநகராக்கியிருக்கலாம். அவரது மகன், *இம்மாடி கெம்பே கவுடாவால்* புதிய நகரத்தின் நான்கு திசைகளிலும் புகழ்பெற்ற கண்காணிப்பு கோபுரங்களைக் கட்டப்பட்டது.  
எலகங்காவில் உள்ள வேணுகோபால சுவாமி கோயில் போன்ற சில கோயில்கள் அதன் வளமான கடந்த காலத்திற்கு ஒரு சான்றாக இருக்கின்றன. ஒரு கோட்டையின் எச்சத்தை கண்டுபிடிக்க முடியவில்லை என்றாலும், வேணுகோபால சுவாமி கோயிலுக்கு அருகிலுள்ள ஒரு தெரு இன்னும் 'கோட் பீடி' அல்லது 'ஃபோர்ட் ஸ்ட்ரீட்' என்று அழைக்கப்படுகிறது.
# யெலகங்கா

## நவீன யெலகங்கா

எலகங்கா பெங்களூரின் வடக்கே அமைந்துள்ளது. இது ஒரு நகராட்சி மன்றம் மற்றும் தாலுகாவின் (நிர்வாக அமைப்பில் மாவட்டத்திற்குக் கீழே உள்ளது) தலைமையகமாக இருந்தது. இது இப்போது பி.பி.எம்.பி. (பெங்களூரு பகுதி மற்றும் அதன் புறநகர்ப் பகுதிகளை இணைக்கும் ஒரு மெட்ரோ நிறுவனம்) என்ற பெரிய பெங்களூரின் ஒரு பகுதியாக அமைகிறது. 1980களின் முற்பகுதியில் நகரின் தெற்கே கர்நாடக வீட்டுவசதி வாரியத்தால் நன்கு திட்டமிடப்பட்ட நகரியப் பகுதி உருவாக்கப்பட்டது, மேலும் இது 'எலகங்க உபநாகரா', 'எலகங்கா சேட்டிலைட் டவுன்', 'எலகங்கா நியூ டவுன்' அல்லது வெறுமனே 'வீட்டுவசதி வாரியம்' போன்ற பல பெயர்களால் அடையாளம் காணப்படுகிறது.  
இந்த நகரத்தில் பாலின விகிதம் பெண்களுக்கு சாதகமாக மக்கள்தொகையில் சுமார் 46% பெண்கள் உள்ளனர்.  
தேசிய நெடுஞ்சாலை எண் 44, புதிதாக கட்டப்பட்ட நவயுகா தேவநஹள்ளி கியால் (KIAL) அதிவேக நெடுஞ்சாலையின் (Nh44 இன் ஒரு பகுதி) புறநகர் மற்றும் எலகங்காவின் வடகிழக்கு விளிம்புகள் வழியாகவும் செல்கிறது. இது எலகங்கா புறநகர்ப் பகுதியைத் தவிர்ப்பதற்கான பைபாஸ் சாலையாக செயல்படுகிறது. எலகங்காவின் தெற்கில் செல்லும் மாநில நெடுஞ்சாலை எண் 9 (பெங்களூர் - இந்துபூர்) புறநகர்ப் பகுதியை ஓல்ட் டவுன் மற்றும் நியூ டவுனுக்கு பிரிக்கிறது. மருத்துவமனை பிரதான சாலை, எலகங்காவில் பிபி சாலை, நியூ டவுனில் 16 வது 'பி' கிராஸ், மதர் டைரி கிராஸ் மற்றும் எலகங்கா - 4-ஆவது கட்டம் ஆகியவை எலகங்காவின் வணிகப் பகுதிகள் ஆகும்.  
எலகங்காவைச் சுற்றி பல ஏரிகள் உள்ளன. பழைய எலகங்கா, புட்டனஹள்ளி, அத்தூர், அனந்தபுரா மற்றும் அல்லலசந்திரா ஆகியவை அருகிலுள்ள ஏரிகள். புட்டனஹள்ளியில் உள்ள ஏரி (எஸ்.எச் 9 வரை 3 கி.மீ.) பறவைகள் சரணாலயமாக அறிவிக்கப்பட்டுள்ளது. இவற்றில் பெரும்பாலானவை சுத்திகரிக்கப்படாத கழிவுநீர் கழிவுகளை கலப்பதால் உலர்ந்தும், மோசமான நிலையிலும் உள்ளன.  
வளர்ச்சியடையாத பகுதிகள் மற்றும் கெம்பேகவுடா சர்வதேச விமான நிலையத்தை எளிதில் அடையலாம் என்ற காரணத்தால், எலகங்கா வட பெங்களூரின் பிரதான நிலைச் சொத்து (ரியல் எஸ்டேட்) மையமாக விளங்குகிறது. எலகங்கா அதன் தொடக்கத்திலிருந்தே குறிப்பிடத்தக்க முன்னேற்றங்களைக் கண்டது.  
சமீபத்தில் யெலகங்கா சென்ட்ரல், பெப்பர்ஃப்ரி ஸ்டுடியோ, ஆர்.எம்.இசட் கேலரியா மால் மற்றும் எலகங்கா நியூ டவுனில் உள்ள டிமார்ட் போன்ற முக்கியமான பல பெரிய சில்லறை விற்பனை நிலையங்கள் இங்கு கடைகளை அமைக்கத் தொடங்கியுள்ளன.
# யெலகங்கா

## நிலவியல்

எலஹங்கா சராசரி கடல் மட்டத்திலிருந்து சுமார் 915 மீட்டர் (3000 அடி) உயரத்தில் உள்ளது. சராசரி கடல் மட்டத்திலிருந்து அதன் உயரம் காரணமாக, இது பசுமையான மற்றும் ஆண்டு முழுவதும் சுகமான வானிலை கொண்டது. எலகங்கா சுமார் 915 மீட்டர் (3000) உயரத்தில் உள்ளது &nbsp; அடி) கடல் மட்டத்திற்கு மேல். சராசரி கடல் மட்டத்திலிருந்து அதன் உயரம் காரணமாக, இது பசுமையானது மற்றும் ஆண்டு முழுவதும் இனிமையான வானிலை கொண்டது.  
- கோடை காலம் மார்ச் முதல் மே மாத நடுப்பகுதி வரை நீடிக்கும், வெப்பநிலை 23–38 டிகிரி செல்சியஸ் வரை இருக்கும்
- மே மாத இறுதியில், மழைக்காலம் தொடங்கி அக்டோபர் மாத இறுதி வரை நீடிக்கும். எலஹங்காவில் தென்மேற்கு மற்றும் வடகிழக்கு பருவமழையால் ஆண்டுக்கு சுமார் 45 அங்குல மழை பெய்யும்.
- நவம்பர் முதல் பிப்ரவரி வரை நீடிக்கும் குளிர்காலம் லேசானது மற்றும் வெப்பநிலை 13-28 டிகிரி செல்சியஸ் வரை இருக்கும்.
# யெலகங்கா

## மக்கள் தொகையியல்

2001 இந்திய மக்கள் தொகை கணக்கெடுப்பின்படி, யெலகங்காவின் மக்கள் தொகை 93,263 ஆகும். இதில் ஆண்களில் 54% மக்களும் பெண்கள் 46% ஆகவும் உள்ளனர். கல்வியறிவு விகிதம் 75%. இது தேசிய சராசரியான 59.5% ஐ விட அதிகம். இதில் ஆண் கல்வியறிவு 80%, மற்றும் பெண் கல்வியறிவு 68%. மக்கள் தொகையில் பதினொரு சதவீதம் பேர் 6 வயதுக்குட்பட்டவர்கள் ஆவார்கள்.  
சமீபத்திய மதிப்பீடுகளின்படி, யெலகங்காவின் மக்கள் தொகை 2011 இல் சுமார் 300,000 ஆக உயர்ந்துள்ளது.
# யெலகங்கா

## போக்குவரத்து

சாலை, இரயில் மற்றும் விமானம் என யெலகங்கா ஒரு சிறந்த போக்குவரத்து இணைப்பைக் கொண்டுள்ளது. முழு பெங்களூரிலும் யெலகங்காவுக்கான சாலை போக்குவரத்து மிகச் சிறந்த ஒன்றாகும். பெங்களூரு பகுதியில் உள்ள மிகப் பழமையான இரயில் நிலையங்களில் யெலகங்கா இரயில் நிலையம் ஒன்றாகும். மேலும் கிழக்கில் கே.ஆர்.புரம், பயப்பனஹள்ளி மற்றும் வடமேற்கில் யஷ்வந்த்பூர் ஆகியவற்றை இணைக்கும் இரயில் பாதைகள் உள்ளன. இந்தத் தடங்கள் மேம்படுத்தப்பட்டு, தினசரி பயணிகள் இரயில்கள் அறிமுகப்படுத்தப்பட்டால், அதிகமான மக்கள் ரயில்களைப் பயன்படுத்துவதால் போக்குவரத்து நெரிசலில் பெரும் பகுதி தளர்த்தப்படும். தடங்கள் ஏற்கனவே இருப்பதால், மெட்ரோ போன்ற புதிய நடவடிக்கைகளில் முதலீடு செய்வதை விட, தற்போதுள்ள உள்கட்டமைப்பைப் பயன்படுத்துவது நல்லது. கெம்பேகவுடா சர்வதேச விமான நிலையம் யெலகங்காவிற்கு அருகில் அமைந்துள்ளது.
# யெலகங்கா

## போக்குவரத்து

### சாலைகள்

சாலைகள் மற்றும் ஆறு வழிச்சாலையான இரட்டை வண்டி நெடுஞ்சாலை மூலம் யெலகங்கா பெங்களூரு நகரத்துடன் இணைக்கப்பட்டுள்ளது. அதே நெடுஞ்சாலை யெலகங்காவை கெம்பேகவுடா சர்வதேச விமான நிலையத்துடன் இணைக்கிறது. பி.எம்.டி.சி (பெங்களூரு பெருநகர போக்குவரத்துக் கழகம்), கே.எஸ்.ஆர்.டி.சி ஆகியவை யெலகங்காவுக்கு பேருந்து சேவை செய்கின்றன. யெலகங்காவிலிருந்து பெங்களூருக்கு வழக்கமான பிஎம்டிசி வோல்வோ காற்று மின்தேக்கி (ஏ/சி) பேருந்து மற்றும் பிற பேருந்து சேவைகள் உள்ளன.  
தேசிய நெடுஞ்சாலை 44 (வடக்கு-தெற்கு நடைபாதை) யெலகங்கா வழியாக செல்கிறது.  
பெரிய பெங்களூரு பகுதியில் இயங்கும் தனியார் மகிழ்வுந்து நிறுவனங்களும், பெங்களூர் பெருநகரப் பகுதிக்குள் மூவுருளி உந்து (ஆட்டோ ரிக்ஷா) சேவைகளும் யெலஹங்காவில் உள்ளன.
# யெலகங்கா

## போக்குவரத்து

### இரயில்

யெலகங்கா ஜே.என். (குறியீடு YNK) என்பது இந்திய இரயில்வேயின் தென்மேற்கு இரயில்வே மண்டலத்தின் இரயில் நிலைய சந்திப்பாகும். யெலகங்கா ஜே.என். பெங்களூர் பிரிவின் அதிகார எல்லைக்கு உட்பட்டு பெங்களூர் நகர இரயில் நிலையத்திற்கு (எஸ்.பி.சி) 15 கி.மீ வடக்கே உள்ளது.  
இந்த இரயில் நிலையம் பெங்களூரை வடக்கு, மேற்கு மற்றும் மத்திய இந்தியாவுடன் குண்டக்கல் சந்திப்பு வழியாக இணைக்கும் இரயில் பாதையில் அமைந்துள்ளது. தெற்கே யஷ்வந்த்பூர் (ஒய்.பி.ஆர்), வடக்கில் பைபனஹள்ளியில் இருந்து கே.ஆர்.புரம் (கே.ஜே.எம்), சிக்கபல்லாபூர் மற்றும் நாட்டின் அனைத்து முக்கிய நகரங்களையும் இணைக்கும் டோட்பல்லாபூர் ஆகிய நான்கு வழிகள் இந்நிலையத்தில் ஒன்றிணைகின்றன.  
பெங்களூரு பெருநகரப் பகுதி வழியாக தொடங்கி, விரைவு மற்றும் பயணிகள் இரயில்களில் பெரும்பாலானவை யெலஹங்கா ஜே.என். நிலையத்தில் நிறுத்தப்படும். அனைத்து முக்கிய நகரங்களையும் வழக்கமான இரயில் சேவைகளால் இந்த நிலையம் இணைக்கிறது. அருகிலுள்ள நகரங்கள் மற்றும் பெங்களூரின் பிற புறநகர்ப் பகுதிகளுக்கு யெலஹங்கா ஜே.என். நிலையத்தை இணைக்கும் பயணிகள் ரயில் சேவைகள் உள்ளன.  
யெலஹங்கா ஜே.என். நிலையத்தில் கணினிமயமாக்கப்பட்ட இந்திய இரயில்வே டிக்கெட் முன்பதிவு அலுவலகம் உள்ளது.  
ஒரு அதிநவீன இரயில் சக்கரத் தொழிற்சாலை (முன்னர் சக்கரம் மற்றும் அச்சு ஆலை என்று அழைக்கப்பட்டது) யெலகங்காவில் அமைந்துள்ளது. இது இந்திய ரயில்வேக்கு சக்கரங்கள், அச்சுகள் மற்றும் சக்கர செட் ஆகியவற்றின் பெரும்பகுதியை பூர்த்தி செய்கிறது.
# யெலகங்கா

## நிர்வாகம்

- யெலகங்கா பகுதியின் எம்.எல்.ஏ சிங்கநாயக்கநஹள்ளியில் வசிக்கும் பாஜகவின் விஸ்வநாத் ஆவார்.
- யெலகங்காவின் பராமரிப்பிற்கு பிபிஎம்பி (புருஹத் பெங்களூரு மகாநகர பலிகே) பொறுப்பானதாகும்.
- யெலகங்காவிற்குள் இரண்டு காவல் நிலையங்ளும், ஒரு போக்குவரத்து காவல் நிலையமும் யெலகங்காவில் உள்ளன.
- யெலகங்காவின் வட்டார வாகன அலுவலகம் (ஆர் டி ஓ) **கேஏ -50** சிங்கநாயக்கனஹள்ளியில் அமைந்துள்ளது.
- மினா சவுதா கட்டிடத்திற்குள் என்இஎஸ் அலுவலகத்தில் யெலகங்காவின் துணை பதிவாளர் அலுவலகம் அமைந்துள்ளது.
- யெலகங்காவில் 2 பிஎம்டிசி டிப்போக்கள் உள்ளன - **11 & 30 டிப்போக்கள் புட்டெனஹள்ளியில் உள்ளன** .
# யெலகங்கா

## யெலகங்காவில் தொழில்கள்

- யெலகங்கா என்பது நெசவாளர்களின் பாரம்பரிய இடமாகும். பட்டு கைத்தறி 2 நூற்றாண்டுகளுக்கும் மேலாக யெலகங்கா மக்களின் உயிர்நாடியாக இருந்து வருகிறது. இப்போது காமக்சம்மா தளவமைப்பு, அக்ரஹாரா தளவமைப்பு, கோகிலு, மாருதி நகர் மற்றும் சவுடேஸ்வரி தளவமைப்பு ஆகியவற்றில் பட்டுச் சேலை வளர்ச்சியும் விற்பனையும் செய்யப்படுகின்றன.
- கர்நாடக மாநிலத்தின் மிகப்பெரிய பால் பண்ணை யெலகங்காவில் உள்ளது. 'மதர் டைரி' என்று அழைக்கப்படும் இது கர்நாடக பால் கூட்டமைப்பு (கே.எம்.எஃப்) இன் செயலாக்க அலகு ஆகும்.
- யெலகங்காவில் இந்திய ரயில்வேயின் உற்பத்திப் பிரிவான இரயில் சக்கரத் தொழிற்சாலை (முன்னர் சக்கரம் மற்றும் அச்சு ஆலை என்று அழைக்கப்பட்டது) உள்ளது. இது இரயில் சக்கரம் மற்றும் அச்சுகளின் மிகப்பெரிய உற்பத்தியாளர் மற்றும் தற்போது வரை, இந்தியாவில் இந்த தயாரிப்புகளின் தனியுரிம உற்பத்தியாளராகவும் இருக்கிறது. (துர்காபூர் ஸ்டீல் ஆலையை சேமிக்கவும், இது ஒரு சிறிய அளவிலான ரயில்வே சக்கரங்களை உற்பத்தி செய்கிறது).
- மற்ற தொழில்களில் அஸ்ட்ரா ஜெனெகா பார்மாசூட்டிகல்ஸ், எசனோசிஸ் டெக்னாலஜிஸ், ஃபெடரல்-மொகுல் கோய்ட்ஸ் (இந்தியா) லிமிடெட் (முன்னர் எஸ்கார்ட்ஸ் மஹ்லே கோட்ஜ்), ரான்ஃப்ளெக்ஸ் இந்தியா பிரைவேட் லிமிடெட் ஹோபல் நெகிழ்வு இன்க் & ஸ்ரீ பிரதியும்னா டெக்னாலஜிஸ் பிரைவேட் லிமிடெட் லிமிடெட் லியான்சாஃப்ட் தீர்வுகள், ஆர்.எல். ஃபைன் செம், சென்டம் எலக்ட்ரானிக்ஸ், புரோவிமி, வெங்கடேஸ்வரா ஆடை யூனிட் II ஆகியவை அடங்கும்.
# யெலகங்கா

## யெலகங்காவில் விவசாயம்

இப்பகுதியில் ஏராளமான ஏரிகளில் இருந்து பாசன வசதி கொண்டு சிறிய அளவில் நெல், அரிசி மற்றும் ராகி (தினை) போன்ற பயிர்கள் பயிரிடப்படுகின்றன. யெலகங்காவைச் சுற்றியுள்ள கிராமங்கள் குறிப்பாக, அல்லலசந்திரா, கொய்யா பழம் மற்றும் திராட்சைக்கு பிரபலமானது. இப்போது நகரமயமாக்கல் மற்றும் தொழில்மயமாக்கல் காரணமாக விவசாயம் இல்லை.  
வேளாண் அறிவியல் பல்கலைக்கழகம் (சிஎஸ்ஐஆர்) மற்றும் மத்திய மருத்துவ மற்றும் நறுமண தாவரங்களின் நிறுவனம் (CIMAP - www.cimap.res.in) ஆகியவற்றின் கீழ் காந்தி கிருஷி விஜியானா கேந்திரா (ஜி.கே.வி.கே) வடிவத்தில் யெலகங்காவைச் சுற்றி அரசு ஆராய்ச்சி வசதிகள் உள்ளன.
# யெலகங்கா

## கல்வி

யெலகங்காவில் பல பள்ளிகள் மற்றும் கல்லூரிகள் உள்ளன. வைட் பெட்டல்ஸ் பள்ளி (யெலஹங்கா 4 வது கட்டம்), பிரைட் ஆங்கில பள்ளி [தற்போது பிரைட் கல்வி நிறுவனம்], அக்ரகாமி வித்யா கேந்திரா, டெல்லி பப்ளிக் பள்ளி, கனடிய சர்வதேச பள்ளி, பவன்ஸ் நிறுவனங்கள், விஸ்வ வித்யாபீத், நாகார்ஜுனா வித்யானிகேதன், கேந்திரிய வித்யாலயா ஆர்.டபிள்யூ.எஃப் & சி.ஆர்.பி.எஃப், சேஷாதிரிபுரம் பொதுப் பள்ளி, பூர்ணபிரஜ்னா கல்வி மையம், தேசிய பொது பள்ளி, கிரிசாலிஸ் உயர்நிலை, ஜனாதிபதி பள்ளி,நியூ ஏஜ் உலக பள்ளி, பாரத் ஆங்கில உயர்நிலைப்பள்ளி, கேம்பிரிட்ஜ் பள்ளி, எம்.இ.சி பொது பள்ளி, யெலஹானக அரசு பள்ளி, ஞான ஜோதி பள்ளி மற்றும் குட்வில் ஆங்கில உயர்நிலைப்பள்ளி ஆகியவை யெலகங்காவில் உள்ளன.  
பெங்களூரின் ஜப்பானிய வார இறுதி பள்ளி ( ஜப்பானிய வார இறுதி கல்வித் திட்டமான *Bangarōru Nihonjin Hoshū Jugyō Kō* ) பெங்களூரில் வாழும் ஜப்பானிய நாட்டினருக்கு சேவை செய்கிறது. இது கனேடிய சர்வதேச பள்ளியில் அதன் வகுப்புகளை நடத்துகிறது. (WPS) 4 வது கட்டத்தில் அமைந்துள்ளது. இது வடக்கு பெங்களூரில் சிறந்த பள்ளி வளாகங்களில் ஒன்றாகும்.
# யெலகங்கா

## பாதுகாப்பு நிறுவனங்கள்

- யெலகங்காவின் என்ஹெச் 7 இல்இந்திய விமானப்படையின் விமானப்படை நிலையம் அமைந்துள்ளது. ஒவ்வொரு இரண்டு வருடங்களுக்கும் சர்வதேச விமான நிகழ்ச்சி நடத்தப்படுகிறது. இது பாதுகாப்பு உபகரணங்கள், பாதுகாப்பு விமானங்கள் மற்றும் "நெக்ஸ்ட் ஜென்" போர் விமானங்களின் உற்பத்தியாளர்களையும் விற்பனையாளர்களையும் ஈர்க்கிறது.
- யெலகங்காவில் பி.எஸ்.எஃப் (எல்லை பாதுகாப்பு படை) பயிற்சி மையம் உள்ளது. சிறப்பு செயல்பாட்டு பயிற்சி மையம் என்ஹெச் 7 இல், புறநகரின் வடக்கு பகுதியை நோக்கி, பெயிலுக்கு செல்லும் சாலையில் அமைந்துள்ளது.
- யெலஹங்காவில் சிஆர்பிஎஃப் (மத்திய ரிசர்வ் பொலிஸ் படை) தங்கள் அதிகாரிகள் மற்றும் துருப்புக்களுக்கான பயிற்சிப் பள்ளியைக் கொண்டுள்ளது. துருப்புக்களுக்கான குடியிருப்பு வளாகங்கள் உள்ளன. சிஆர்பிஎஃப் வளாகம் தோதபல்லாபூர் சாலையில் பசுமையான சூழலில் அமைந்துள்ளது.
- கர்நாடக மாநில ரிசர்வ் காவல்துறைக்கு அதன் பயிற்சி அகாடமி யெலகங்காவில் உள்ளது. அகாடமி புறநகரின் வடக்கு பகுதியில், விமானப்படை நிலையத்திற்கு அருகில் அமைந்துள்ளது.
# நிரஞ்சன் பகத்

**நிரஞ்சன் நர்ஹரி பகத்** (18 மே 1926 - 1 பிப்ரவரி 2018) இந்திய குஜராத்தி மொழி கவிஞரும் வர்ணனையாளரும் ஆவார். இவர் *குஜராத்தி சாஹியாட்டா - பூர்வர்தா உத்தர்தா* என்ற விமர்சனப் பணிகளுக்காக *குஜராத்தி மொழிக்கான* சாகித்ய அகாடமி விருதை 1999 ஆம் ஆண்டில் வென்றவர் ஆவார். இவர் ஒரு ஆங்கிலக் கவிஞராகவும் இருந்தார். மேலும், ஆங்கிலத்தில் நூற்றுக்கும் மேற்பட்ட கவிதைகளை எழுதியிருந்தார். அவற்றில் பெரும்பாலானவை, *கீதாஞ்சலியின்* பாணியில் எழுதப்பட்டவை.
# நிரஞ்சன் பகத்

## ஆரம்ப கால வாழ்க்கை

நிரஞ்சன் நர்ஹரி பகத் 1926 ஆம் ஆண்டு மே 18 அன்று அகமதாபாத்தில் பிறந்தார். அவர் 1950 ஆம் ஆண்டில் ஆங்கில இலக்கியத்தில் முதுகலைப் பட்டத்தை முடித்தார்.
# நிரஞ்சன் பகத்

## தொழில்

பகத் எல்.டி கலைக் கல்லூரியில் விரிவுரையாளராக சேர்ந்தார். பின்னர் அவர் அகமதாபாத்தில் உள்ள செயிண்ட் சேவியர் கல்லூரியில் 1975 ஆம் ஆண்டில் ஆங்கிலப் பேராசிரியராக சேர்ந்தார். பணியிலிருந்து ஓய்வு பெறும் வரை அங்கு பணியாற்றினார். 1997-98 ஆம் ஆண்டு முதல் குஜராத்தி சாகித்ய பரிஷத்தின் தலைவராக பணியாற்றினார். 1963 முதல் 1967 வரை டெல்லியில் உள்ள சாகித்திய அகாதமி, குஜராத்தி ஆலோசனைக் குழுவின் உறுப்பினராகவும் பணியாற்றினார்.  
*குஜராத்தி சாஹிய்தா - பூர்வர்தா உத்தர்தா என்ற* விமர்சனப் படைப்பிற்காக 1999 ஆம் ஆண்டில் சாகித்ய அகாடமி விருதினைப் பெற்றார். இவர், சண்டோலே என்ற தனது படைப்பிற்காக நர்மத் சுவர்ண சந்த்ரக் என்ற விருதினைப் பெற்றார். இவர் 1949 ஆம் ஆண்டில் குமார் சுவர்ண சந்திரக் விருதினையும், 1969 ஆம் ஆண்டில் ரஞ்சித்ரம் சுவர்ண சந்திரக் என்ற விருதினையும், 1998 ஆம் ஆண்டில் பிரேமானந்த் சுவர்ண சந்திரக் விருதினையும், 2000 ஆம் ஆண்டில் சச்சிதானந்த் சன்மன் விருதினையும் மற்றும் 2001 ஆம் ஆண்டில் நர்சிங் மேத்தா விருதினையும் பெற்றார்.
# நிரஞ்சன் பகத்

## இறப்பு

பகத் 1 பிப்ரவரி 2018 அன்று அகமதாபாத்தில் உள்ள ஒரு மருத்துவமனையில் தனது 91 ஆவது வயதில் பக்கவாதத்தால் இறந்தார்.
# தேசியக் குடியுரிமை (திருத்தச்) சட்டம், 2003

**தேசியக் குடியுரிமை (திருத்தத்) சட்டம், 2003** (**Citizenship (Amendment) Act, 2003**) இந்திய நாடாளுமன்றத்தில் டிசம்பர் 2003-இல் 1955 இந்தியக் குடியுரிமைச் சட்டத்தில் செய்யப்பட்ட சில திருத்தங்கள் நிறைவேற்றப்பட்டது. இந்தியக் குடியரசுத் தலைவர் இச்சட்டடத் திருத்தததிற்கு சனவரி 2004-இல் அனுமதி வழகிங்னார்.  
இந்திய குடியுரிமைச் சட்டத்தில் கீழ்கண்ட திருத்தங்கள் மேற்கொள்ளப்படது. அவைகள்:
- சட்ட விரோதக் குடியேறிகள் என்பவர் யார் என்பதை விளக்குதல்.
- சட்டவிரோதமாக குடியேறியவர்களை பதிவு செய்வதன் மூலமோ அல்லது இயற்கையான முறையில் குடியுரிமை பெறத் தகுதி பெறச் செய்வது.
- பெற்றோர் சட்டவிரோத குடியேறியவராக இருந்தால், அவர்களுக்கு இந்தியாவில் பிறந்த குழந்தைகளுக்கு பிறப்பால் குடியுரிமையை அனுமதிப்பது மறுப்பது
# தேசியக் குடியுரிமை (திருத்தச்) சட்டம், 2003

## பின்னணி

இந்திய அரசியலமைப்புச் சட்டம் சமயப் பாகுபாடு இன்றி, இந்தியாவில் குடியேறிய அனைத்து நாட்டு அகதிகளுக்கும் குடியுரிமை வழங்கியுள்ளது. இந்திய அரசு 1955-இல் இந்தியக் குடியுரிமை சட்டம் இயற்றியது. இச்சட்டத்தின்படி இந்தியாவில் குடியேறிய வெளிநாட்டவர்கள் இருவகைகளில் இந்தியக் குடியுரிமை பெறலாம். 1947-இல் இந்தியப் பிரிவினைக்கு முன்னர் இருந்த ஒன்றுப்பட்ட பிரித்தானிய இந்தியாவில் பிறந்தவர்கள் இந்தியாவில் 5 ஆண்டுகள் தொடர்ந்து குடியிருப்பின இயற்கையான குடியுரிமைப் பெறமுடியும்.  
1971- ஆம் ஆண்டில் வங்காளதேச விடுதலைப் போரின் போதும், போருக்குப் பின்னரும் 2001-ஆண்டு முடிய இந்தியாவின் தில்லி, மேற்கு வங்காளம், அசாம், திரிபுரா போன்ற வடகிழக்கு மாநிலங்களில் 15 மில்லியன் வங்கதேசத்தவர் சட்டவிரோதமாகக் குடியேறினர்.  
சட்டவிரோத குடியேறிகளால் தங்கள் ந்லம் பாதிக்கப்படுவதாக அசாம் மக்கள் கருதியதின் விளைவாக, அனைத்து அசாம் மாணவர் அமைப்புகள் நடத்திய ஆறு ஆண்டு காலத் தொடர் போராட்டங்களுக்குப் பின்னர், அசாமில் சட்டவிரோத குடியேறிகளால் ஏற்படும் பிரச்சனை நீக்க, 15 ஆகஸ்டு 1985-இல் இந்தியப் பிரதமர் இராஜீவ் காந்தி முண்ணிலையில் அசாம் ஒப்பந்தம் ஏற்பட்டது.  
இதன் விளைவாக 1955 இந்தியக் குடியுரிமை சட்டத்தில் 1986-இல் சட்ட திருத்தம் மேற்கொள்ளப்பட்டது.அஇச்சட்டத்திருத்தத்தின் படி, 1987-க்கு முன்னர் இந்தியத் தாய் அல்லது தந்தைக்குப் பிறந்தவர்களுக்கு மட்டும் இந்தியக் குடியுரிமை வழங்கப்பட்டது.  
இச்சட்டத் திருத்தத்தின் சி பிரிவின் கூறியவாறு, இந்தியாவில் பிறந்த குழந்தையின் பெற்றோர் சட்டவிரோதமாக குடியேறியவராக இருந்தால், அவர்களுக்கு பிறந்த குழந்தைகளும் இந்தியக் குடிமகனாக இருக்க தகுதியற்றவர் ஆவார். 1987-2003-க்கு இடையில் பிறந்த குழந்தைகளுக்கு, ஒரு பெற்றோர் இந்திய குடிமகனாக இருந்தால் இந்தியக் குடியுரிமை பெறமுடியும். 1987-க்கு முன்னர் எந்த கட்டுப்பாடுகளும் இல்லை.</ref>
# தேசியக் குடியுரிமை (திருத்தச்) சட்டம், 2003

## பின்னணி

### தேசிய குடியுரிமைப் பதிவேடு

2003-ஆம் ஆண்டின் குடியுரிமைத் திருத்தத் சட்டம் இந்திய அரசு தேசியக் குடியுரிமைப் பதிவேட்டை கட்டாயமாகப் பராமரிக்க வேண்டும் என்றும், பதிவு பெற்ற இந்தியக் குடிமக்களுக்கு அடையாள அட்டை வழங்க வேண்டும் வலியுறுத்துகிறது
# தேசியக் குடியுரிமை (திருத்தச்) சட்டம், 2003

## இதனையும் காண்க

- இந்தியக் குடியுரிமைச் சட்டம் 1955
- இந்தியக் குடியுரிமை (திருத்தச்) சட்டம் 2019
- தேசிய குடிமக்கள் பதிவேடு (அசாம்)
- தேசிய மக்கள் தொகை பதிவேடு
- இந்தியாவில் கள்ளக் குடியேறிகள்
# கற்பின் ஜோதி

***கற்பின் ஜோதி*** 1957 ஆம் ஆண்டு வெளியான ஒரு மொழிமாற்று இந்தியத் தமிழ்த் திரைப்படமாகும். 1954 ஆம் ஆண்டு வெளியான அன்னதாதா என்ற தெலுங்குத் திரைப்படம் மொழிமாற்றம் செய்யப்பட்டது. வேதாந்தம் ராகவையா இயக்கத்தில் உருவான இத்திரைப்படத்தில் அக்கினேனி நாகேஸ்வர ராவ், அஞ்சலிதேவி, எஸ். வி. ரங்கராவ் மற்றும் பலரும் நடித்திருந்தனர். பி. ஆதிநாராயணராவ் இசையமைத்திருந்தார்.
# குர்ரம்கொண்டா கோட்டை

**குர்ரம்கொண்டா கோட்டை** (Gurramkonda Fort) என்பது இந்திய மாநிலமான ஆந்திராவின் சித்தூர் மாவட்டத்தில் உள்ள மலைக் கோட்டையாகும். இது வட்டத் தலைமையகமான குர்ரம்கொண்டா கிராமத்தில் அமைந்துள்ளது. இது மாவட்டத்தின் பழமையான கோட்டைகளில் ஒன்றாக கருதப்படுகிறது.  
ஆதாரங்களின்படி, இந்த கோட்டை விஜயநகர சாம்ராச்சியத்தின் போது கட்டப்பட்டது. பின்னர் இது பொ.ச. 1714 இல் கடப்பாவின் நவாப் அப்துல் நபி கானின் கட்டுப்பாட்டில் வந்துள்ளது. கோட்டையில் உள்ள கற்பலகைகள், கோட்டை, அதன் பிரம்மாண்டமான கோட்டைச் சுவர் மற்றும் உள்ளே உள்ள கட்டிடங்கள் மற்றும் அலுவலக கட்டிடம் "இரங்கின் மகால்" ஆகியவை அப்துல் நபி கானால் கட்டப்பட்டவை என்பதைக் காட்டுகின்றன.
# குர்ரம்கொண்டா கோட்டை

## வரலாறு

மலையில் ஒரு வலுவான கோட்டை உள்ளது. அது கடப்பாவின் நவாப் அப்துல் நபி கான் என்பவரால் கிபி 1714 இல் கட்டப்பட்டது . இன்றும் கூட, இது பார்வையிடவும் குறிப்பிடவும் தகுதியானது. கடப்பாவின் நவாப் இக்கோட்டையை மிகவும் பிரபலமானது என்பதை நிரூபித்துள்ளார். பிஜப்பூர் சுல்தானகத்தின் மதிப்பு மிக்க ஆளுநராக நவாப் அப்துல் நபி கானைக் குறிப்பிடுவது சிறப்பாகும். இவரது காலம் பொ.ச. 1714 முதல் தொடங்குகிறது.  
நவாப் அப்துல் நபி கான் தற்போதுள்ள இரங்கீன் மகாலை தனது அலுவலகமாக கட்டினார். இன்று, ஏறக்குறைய முந்நூறு ஆண்டுகளுக்குப் பிறகும், இந்த கட்டுமானமானது அதன் முழு அளவிலான சுற்றுலா அம்சங்களைக் கொண்டுள்ளது. மாநிலத்திற்கு உள்ளேயும் வெளியேயும் உள்ள சுற்றுலாப் பயணிகள் இந்த இடத்திற்கு வருகை தருகின்றனர்.
# விக்கிப்பீடியா:Statistics/weekly/19-Jan-2020
| 221 | Lavanyathicchu | 0 | 0 | 0 | 0 | 0 | 0 | 1 | 1 | 0 |  |
| 222 | 2409:4072:6E83:5E7E:2173:F47A:CB98:DFAE | 0 | 1 | 0 | 0 | 0 | 0 | 0 | 1 | 76 |  |
| 223 | 2409:4072:84:F9DE:0:0:159F:90A0 | 0 | 1 | 0 | 0 | 0 | 0 | 0 | 1 | 0 |  |
| 224 | 117.246.253.133 | 0 | 1 | 0 | 0 | 0 | 0 | 0 | 1 | 0 |  |
| 225 | 27.62.26.144 | 0 | 1 | 0 | 0 | 0 | 0 | 0 | 1 | 12 |  |
| 226 | D BABY KRISHNA | 0 | 0 | 0 | 0 | 0 | 0 | 1 | 1 | 0 |  |
| 227 | 115.97.237.18 | 0 | 1 | 0 | 0 | 0 | 0 | 0 | 1 | 1 |  |
| 228 | 2409:4072:641D:7685:2D38:FEC4:BDB5:9031 | 0 | 1 | 0 | 0 | 0 | 0 | 0 | 1 | 4 |  |
| 229 | 106.198.5.112 | 0 | 1 | 0 | 0 | 0 | 0 | 0 | 1 | 0 |  |
| 230 | Vedhavarshiny | 0 | 0 | 0 | 0 | 0 | 0 | 1 | 1 | 0 |  |
| 231 | 2409:4072:29A:A42A:0:0:1245:70B1 | 0 | 1 | 0 | 0 | 0 | 0 | 0 | 1 | 0 |  |
| 232 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 233 | 168.235.194.249 | 0 | 1 | 0 | 0 | 0 | 0 | 0 | 1 | 165 |  |
| 234 | 2401:4900:360E:A0FE:ACBE:335F:84A0:E4F8 | 0 | 1 | 0 | 0 | 0 | 0 | 0 | 1 | 0 |  |
| 235 | 2401:4900:2304:A584:461:D5BA:F30E:3E31 | 0 | 1 | 0 | 0 | 0 | 0 | 0 | 1 | 0 |  |
| 236 | 117.242.212.202 | 0 | 1 | 0 | 0 | 0 | 0 | 0 | 1 | 0 |  |
| 237 | Daya Kathir | 0 | 1 | 0 | 0 | 0 | 0 | 0 | 1 | 2588 |  |
| 238 | Tiven2240 | 0 | 0 | 0 | 0 | 0 | 0 | 1 | 1 | 0 |  |
| 239 | 122.164.180.33 | 0 | 1 | 0 | 0 | 0 | 0 | 0 | 1 | 118 |  |
| 240 | 178.66.99.91 | 0 | 1 | 0 | 0 | 0 | 0 | 0 | 1 | 34 |  |
| 241 | Nagendrakumarc2 | 0 | 1 | 0 | 0 | 0 | 0 | 0 | 1 | 0 |  |
| 242 | 2401:4900:25B9:DDD6:18A7:5C72:71DF:97D | 0 | 1 | 0 | 0 | 0 | 0 | 0 | 1 | 581 |  |
| 243 | 217.165.89.168 | 0 | 1 | 0 | 0 | 0 | 0 | 0 | 1 | 0 |  |
| 244 | 42.111.147.163 | 0 | 1 | 0 | 0 | 0 | 0 | 0 | 1 | 3 |  |
| 245 | 106.198.77.210 | 0 | 0 | 0 | 0 | 0 | 0 | 1 | 1 | 0 |  |
| 246 | 2409:4072:99C:BEB5:515E:3480:626E:C6B7 | 0 | 0 | 0 | 0 | 0 | 0 | 1 | 1 | 0 | } |
# சோடியம் புரோமைட்டு

**சோடியம் புரோமைட்டு** *(Sodium bromite)* என்பது BrNaO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமசமிலத்தின் சோடியம் உப்பு சோடியம் புரோமைட்டு ஆகும். இதனுடைய முந்நீரேற்று வடிவம் படிக வடிவத்தில் தனிமைப்படுத்தப்பட்டுள்ளது. நெசவு சுத்திகரிப்புத் துறையில் ஆக்சிசனேற்ற மாவுச்சத்தை அகற்றுவதற்கான ஒரு முகவராக பயன்படுத்தப்படுகிறது.
# பொப்பிலி கோட்டை

**பொப்பிலி கோட்டை** (*Bobbili Fort*) என்பது இந்திய மாநிலமான ஆந்திராவின் விசயநகர மாவட்டத்தில் அமைந்துள்ள 19ஆம் நூற்றாண்டின் நடுப்பகுதியில் பொப்பிலியில் கட்டப்பட்ட ஓர் கோட்டையாகும். 1757 ஆம் ஆண்டில் பொப்பிலி போரின்போது பொப்பிலி அரசர்களுக்கும் அண்டை நாடான விசயநகரத்தின் மன்னருக்கும் இடையிலான சண்டையில் அழிக்கப்பட்ட அதே பெயரின் அருகிலுள்ள மண் கோட்டையுடன் இது ஒரு வரலாற்று இணைப்பைக் கொண்டுள்ளது.  
சிறுவயதில் பொப்பிலி போரில் இருந்து தப்பிய சின்னா இரங்காராவ், பிற்காலத்தில், பொப்பிலியின் அரசனாக பதவியேற்றார். அவரது பரம்பரையின் வாரிசுகள் 19 ஆம் நூற்றாண்டின் நடுப்பகுதியில் மேம்பட்ட பொருளாதார நிலைமைகள் மேபட்டதைத் தொடர்ந்து தற்போதைய பொப்பிலி கோட்டையை கட்டினர்.  
தற்போதுள்ள கோட்டை 10 ஏக்கர் (4.0 ஹெக்டேர்) பரப்பளவைக் கொண்டுள்ளது. 19 ஆம் நூற்றாண்டின் நடுப்பகுதியில் அவரது வாரிசுகளால் மேம்படுத்தப்பட்ட தனது இராச்சியத்தை மீண்டும் பெற்றபின் சின்னா இரங்காராவ் அவர்களால் கட்டப்பட்டது. இந்த கோட்டை வளாகத்தில் இந்தோ சரசனிக் கட்டடக்கலை பாணியில் உயர்ந்த குவிமாடம் மற்றும் பல மண்டபங்கள், தர்பார் மண்டபம், நான்கு பெரிய அரண்மனைகள் மற்றும் இரண்டு கோயில்கள் உள்ளன.
# பொப்பிலி கோட்டை

## இருப்பிடம்

பொப்பிலி விசயநகரத்திலிருந்து 55 கிலோமீட்டர் (34 மைல்) தொலைவில் உள்ளது. இது இரயில் மற்றும் சாலை இணைப்புகளால் நன்கு இணைக்கப்பட்டுள்ளது. இராய்ப்பூர்-விசயநகரம் ரயில் பாதையில் உள்ள ஒரு முக்கிய இரயில் சந்திப்பான விசயநகரம் அருகிலுள்ள இரயில் நிலையம் ஆகும். வேதவதி ஆற்றின் குறுக்கே ஒரு பாலம் உள்ளது. இது இப்பகுதிக்கு அணுகலை வழங்குகிறது.
# பொப்பிலி கோட்டை

## வரலாறு

### ஆரம்பகால வரலாறு

1652 ஆம் ஆண்டிலிருந்து பொப்பிலியின் வரலாற்றைக் காணலாம். நிசாமின் கீழ் சிறீகாகுளத்தின் நவாபின் பௌஜ்தார் ஷெர் முகம்மது கான் விசயநகர மாவட்டத்திற்கு வந்தபோது. அவருடன் வெங்கடகிரியின் அரசரின் 15 வது வாரிசான வெலமா சமூகத்தைச் சேர்ந்தவரும், பொப்பிலி அரசரின் மூதாதையருமான பெத்தராயடு மற்றும் போட்டியாளர்களாக இருந்த விஜயநகர குடும்பத்தின் மூதாதையரான பூசபதி மாதவ வர்மா ஆகியோர் அவருடன் வந்தனர். ஒரு பதிப்பில் நவாப், பெத்தராயடு வழங்கிய மகத்தான சேவைகளில் மகிழ்ச்சி அடைந்து, அவருக்கு நில உடைமைகளை வழங்கியதாகக் கூறப்படுகிறது. பெத்தராயடு பின்னர் ஒரு கோட்டையைக் கட்டி அதற்கு "பொப்பிலி" என்று பெயரிட்டார் எனவும் கூறப்படுகிறது. அதாவது "அரச புலி" என்று பொருள்படும். நவாபின் நற்பண்புக்கான பாராட்டுக்கான அடையாளமாக, "ஷெர்" ('ஷெர்' என்றால் இந்தி மொழியில் "புலி" ).  
மற்றொரு பதிப்பில், இராயுடுவின் மகன் இலிங்கப்பா பொப்பிலியை தனது தலைநகராகத் தேர்ந்தெடுத்து, ஒரு கோட்டையைக் கட்டி, அங்கு ஒரு நகரத்தை நிறுவி, அதற்கு "பெத்த-புலி" என்று பெயரிட்டார் (தெலுங்கு மொழியில் "பெரிய புலி" என்று பொருள்); இந்த பெயர் இறுதியில் பெபூலி என்று மாற்றப்பட்டது, இறுதியாக பொப்பிலி ஆனது. இந்த காலகட்டத்தில் கடத்தப்பட்ட ஷெர் கானின் மகனை இலிங்கப்பா மீட்டதை பாராட்டும் விதமாக, ஷெர் கான் இலிங்கப்பாவுக்கு 12 கிராமங்களை பரிசளித்து அவருக்கு "இரங்காராவ்" என்ற பட்டத்தை வழங்கினார். இலிங்கப்பாவுக்குப் பிறகு அவரது வளர்ப்பு மகன் வெங்கல் இரங்காராவ், அவரது மகன் இரங்கபதி, அவரது மகன் இராயதப்பா ஆகியோர் பதவிக்கு வந்தனர். இராயதப்பாவின் வளர்ப்பு மகன் கோபாலகிருஷ்ணன் தனது தந்தையிடமிருந்து ஆட்சியை எடுத்துக் கொண்டார். பழைய கோட்டையைக் கட்டும் நேரத்தில் ஒரு முஸ்லீம் துறவி பொப்பிலி குடும்பத்தைச் சேர்ந்த இரண்டு அரச சகோதரர்களை அவர்கள் கோட்டையைக் கட்டத் தேர்ந்தெடுத்த இடம் துரதிர்ஷ்டவசமானது என எச்சரித்ததாகவும், ஆனால் அவர்கள் இந்த எச்சரிக்கையை புறக்கணித்ததாகவும் தெரிகிறது.  
1753 இல் கோபாலகிருட்டிணனின் ஆட்சியின் போது, ஐதராபாத்தின் நிசாம் பிரெஞ்சுக்காரர்களுக்கு வடக்கு சர்க்கார் மாவட்டங்களை வழங்கினார். அப்போதைய பிரெஞ்சுத் தளபதி சார்லசு புசி சிறீகாகுளம் மற்றும் ராஜமன்றி வட்டங்களை விஜயநகரத்தின் மகாராஜாவான பெத்த விஜியராம இராஜுக்கு குத்தகைக்கு வழங்கினார். இதனால் தளபதி புசி மற்றும் நிசாம் இடையேயான உறவுகள் முறிந்தன.
# பொப்பிலி கோட்டை

## அம்சங்கள்

தற்போதுள்ள கோட்டை 10 ஏக்கர் (4.0 ஹெக்டேர்) பரப்பளவில் உள்ளது. ஐதராபாத்தில் நாடுகடத்தப்பட்ட காலத்தில் இரங்காராவும் அவரது மகனும் இந்த பாணியை விரும்பியிருக்கலாம் என்பதால், இந்தோ-சரசனிக் கட்டடக்கலை பாணியில் இது கட்டப்பட்டது. சின்னா இரங்கராவ் பிரதான அரண்மனையின் மிகப் பழமையான பகுதியை அதன் சரசெனிக் வளைவுகளின் முதல் கட்டத்தை ஆதரித்தார். இருப்பினும், 1861 ஆம் ஆண்டில் புனித சோர்சு பிரித்தன் அரசாங்கத்திற்கு சமர்ப்பித்த அறிக்கையில், பொப்பிலியில் உள்ள கல் கோட்டைக்கு போதுமான பாதுகாப்பு திறன் இல்லை என்று கூறப்பட்டது.  
கோட்டையின் முகப்பில் ஒரு அரண்மனையின் நேர்த்தியானது, அதன் கோட்டையை விட, 20 அடி (6.1 மீ) உயரமுள்ள, உயரமான சுவர்களைக் கொண்டுள்ளது. அரச குடும்பம் இந்த கோட்டையில் வசித்து வந்துள்ளது. கோட்டையின் வடகிழக்கு நுழைவு ஒரு உயரமான குவிமாடம் கொண்ட அமைப்பைக் கொண்டுள்ளது. முழு அரண்மனை வளாகமும் ஒரே பகுதியாக உள்ளது.  
கோட்டை பகுதிக்குள், தர்பார் மண்டபம், இளவரசனின் அரண்மனை, விருந்தினர்களுக்கான அரண்மனை, மற்றும், மூன்று தளங்களைக் கொண்ட மிகப்பெரிய அரச குடும்ப உறுப்பினர்கள் வசிக்கும் அரசரின் அரண்மனை ஆகிய நான்கு பெரிய நினைவுச்சின்னங்கள் உள்ளன. தர்பார் மண்டபம், அல்லது பிரதான கூட்ட அரங்கம் என்பது, மன்னர்கள் தங்கள் முடிசூட்டு விழாக்களை நடத்தியுள்ள்னர். இது 6,000 சதுர அடி (560 மீ 2) பரப்பளவைக் கொண்டுள்ளது, மேலும் ஒரு அருங்காட்சியகம் மற்றும் குடும்ப அலுவலகங்களும் உள்ளன  
கோட்டை வளாகத்திற்குள், இரண்டு கோயில்கள் உள்ளன: குடும்ப தெய்வமான வேணுகோபால சுவாமி கோயில் இது பொப்பிலி நிறுவப்பட்ட நேரத்தில் கட்டப்பட்டது; மற்றொன்று சின்னா இரங்காராவ் போருக்குப் பின்னர், தனது நிலப்பரப்பை மீட்டெடுத்த பிறகு எழுப்பினார். இந்த கோவிலின் கோபுரம் அல்லது நுழைவாயில் 1851 இல் கட்டப்பட்டுள்ளது. ஒரு ஏரியின் மையத்தில் கட்டப்பட்ட மற்றொரு மண்டபம் வசந்த மண்டபம் என்று அழைக்கப்படுகிறது. அங்கு உள்ளூர் நம்பிக்கையின் படி, வேணுகோபால சுவாமி தனது மனைவியுடன் ஒரு நாள் ஓய்வெடுக்கிறார். இதன் பின்னர், வேணுகோபால சுவாமியின் உருவம் ஏரியின் கரையில் உள்ள மண்டபத்தில் ஒரு நாள் வைக்கப்பட்டு பின்னர் பிரதான சன்னதிக்கு கொண்டுசெல்லப்படுகிறது. இந்த மண்டபங்களை 1825 ஆம் ஆண்டில் மகாராஜா கிருட்டிணதாஸ் இரங்கராவ் கட்டினார். கோட்டையின் மற்றொரு செயல்பாட்டு அரண்மனை பூசை மகால் என்பதாகும். இந்த அரண்மனைக்கு எதிரே அரசனின் குடியிருப்பு உள்ளது. இது பல நாடுகளிலிருந்து கொண்டுவரப்பட்ட நேர்த்தியான "நாடா, ஓவியங்கள் மற்றும் பீங்கான்" ஆகியவற்றால் மிகவும் பாதுகாக்கப்பட்டு அலங்கரிக்கப்பட்டுள்ளது.
# நரசராபேட்டை

**நரசராபேட்டை** (Narasaraopet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இந்த நகரம் ஓர் நகராட்சியாகவும், நரசராபேட்டை வட்டத்தின் தலைமையகமாகவும் மற்றும் நரசராபேட்டை வருவாய் பிரிவின் தலைமையகமாகவும் இருக்கிறது. மேலும், இந்த நகரம் கூடுதல் மாவட்ட நீதிபதியின் நீதிமன்றத்தின் இடமாகும்.
# நரசராபேட்டை

## சொற்பிறப்பு

இந்த கிராமத்தின் அசல் பெயர் அட்லுரு என்பதாகும். நரசரோபேட்டை என்ற பெயர் இராஜா மல்லராஜு நரசாராவ், என்ற உள்ளூர் ஜமீன்தாரிடமிருந்து வந்துள்ளது. அவர் அருகிலுள்ள பெரும்பாலான பகுதிகளை வைத்திருந்தார்.
# நரசராபேட்டை

## நிலவியல் மற்றும் காலநிலை

குண்டூர் மாவட்டத்தின் முக்கிய வணிக வர்த்தக மையமாக நரசராபேட்டை உள்ளது. நராசராபேட்டடை மலைகளால் சூழப்பட்ட தட்டையான நிலத்தில் அமைந்துள்ளாது. அவை கிழக்குத் தொடர்ச்சி மலையின் சிவப்பு பாறை மண்ணைக் கொண்டுள்ளது. கோடை மாதங்கள் 45 ° C வரை வெப்பமாக இருக்கும், குளிர்காலம் 27 ° C ஒட்டியிருக்கும்.
# இணையம் மற்றும் சமூகத்துக்கான மையம் (இந்தியா)

**இணையம் மற்றும் சமூகத்துக்கான மையம் (சி.ஐ.எஸ்)** என்ற நிறுவனம் பெங்களூரை மையமாக கொண்டு இயங்கிவரும் ஒரு இலாப நோக்கற்ற அமைப்பு ஆகும். இந்த அமைப்பு பலதரப்பட்ட ஆராய்ச்சி மற்றும் ஆலோசனைகளை வழங்கி வருகிறது. இந்நிறுவனம் இணையம் மற்றும் சமூகம் என இரு கூறுகளின் பன்மைவாதம், பொது பொறுப்புக்கூறல் மற்றும் கற்பித்தல் ஆகியவற்றில் செயல்பட்டுவருகிறது.
# இணையம் மற்றும் சமூகத்துக்கான மையம் (இந்தியா)

## விக்கிமீடியா திட்டம்

விக்கிமீடியா நிறுவனம் சி.ஐ.எஸ் நிறுவனத்திற்கு விக்கிமீடியா இந்திய மொழிகள் மற்றும் விக்கிப்பீடியா இந்திய மொழிகள் என இந்திய மற்றும் ஆங்கிலம் மொழிகளுக்கான இலவச திட்டங்களை செயல்படுத்த வழங்கியது. இந்த அனுமதி பெற்று இணையம் மற்றும் சமூகத்துக்கான மையம் இந்திய அளவில் விக்கிமீடியா மற்றும் விக்கிப்பீடியா திட்டங்களின் பரவலான புரிதலை மேம்படுத்தியது. இதனால் இரண்டாண்டுகள் திட்டத்தின் முதல் ஆண்டில் 1,10,00,000 ரூபாய் ($200,000 அமெரிக்க டாலர்கள்) வழங்கப்பட்டது.
# பகபன் சாகு

**பகபன் சாகு (**Bhagaban Sahu**)** இவர் ஓர் இந்திய நாட்டுப்புற நடனக் கலைஞரும், ஆசிரியரும் மற்றும் நடன இயக்குனருமாவார். ஒடிசாவின் நாட்டுப்புற நடன வடிவங்களை குறியீடாக்குவதில் இவர் பெயர் பெற்றவர். இவர் 1914 செப்டம்பர் 21, அன்று இந்திய மாநிலமான ஒடிசாவின் கஞ்சாம் மாவட்டத்தில் ஒரு பிராமண குடும்பத்தில் பிறந்தார். பாரம்பரிய ஒடிசி நடன வடிவங்களான பாக் நாச் (புலி நடனம்), பொய்க்கால் நடனம், ஜோடி சங்கா, இலாடி, பைக்கா நடனம் மற்றும் சதியா சதானி போன்றவற்றை புதுப்பிப்பதற்கான முயற்சிகள் இவருக்கு கிடைத்தன. இந்த நடன வடிவங்களைப் பற்றி கிராம மக்களுக்கு கற்பித்த இவர் அவர்களுக்கு கலை குறித்து பயிற்சி அளித்தார். புத்ததேவ் தாசுகுப்தா இயக்கிய 1989 ஆம் ஆண்டு வங்காளத் திரைப்படமான பாக் பகதூரில் பிரபலமான புலி நடனக் காட்சியின் நடன இயக்குநராக இவர் இருந்தார்.  
1992 ஆம் ஆண்டில் இந்திய அரசு குடிமகனின் நான்காவது மிக உயர்ந்த விருதான பத்மசிறீ விருதினை வழங்கி கௌரவித்தது. சாகுவின் வாழ்க்கை சுஜாதா பட்நாயக் எழுதிய *போக் லெஜண்ட் பகபன்* சாகு என்ற வாழ்க்கை வரலாற்றில் ஆவணப்படுத்தப்பட்டு, தகவல் மற்றும் ஒளிபரப்பு அமைச்சகத்தால் வெளியிடப்பட்டுள்ளது. 2002 ஆகத்து 12 அன்று தனது 87ஆவது வயதில் இறந்தார்.
# ஜோகேசு பதி

**ஜோகேசு சி. பதி** (Jogesh C. Pati ) (பிறப்பு 1937) இந்தியாவின் ஒடிசாவிலுள்ள பாரிபாடாவில் பிறந்த இவர் எசுடான்போர்டு இலீனியர் தேசிய முடுக்கி ஆய்வகத்தின் ஒரு இந்திய அமெரிக்க கோட்பாட்டு இயற்பியலாளர் ஆவார்.
# ஜோகேசு பதி

## சுயசரிதை

ஜோகேசு பதி தனது ஆரம்பப் படிப்பை பரிபாடாவின் குரு பயிற்சி பள்ளியில் தொடங்கினார். பின்னர் மகாராஜா கிருட்டிண சந்திர உயர்நிலைப் பள்ளியில் சேர்ந்தார். அங்கு இவர் மெட்ரிகுலேசன் தேர்ச்சி பெற்றார்.  
பதி தனது இளங்கலை அறிவியல் பட்டத்தை 1955 இல் உத்கல் பல்கலைக்கழகத்தின் இராவன்சா கல்லூரியிலிருந்தும், 1957 இல், முதுகலைப் பட்டத்தை தில்லி பல்கலைக்கழகத்திலிருந்தும் பெற்றார். பின்னர், 1961இல் பூங்கா கல்லூரி, மேரிலாந்து பல்கலைக்கழகக் கல்லூரியில் தனது ஆராய்ச்சிக் கட்டுரையை சமர்ப்பித்தார்.  
இவர், மேரிலாந்து பல்கலைக்கழக கணினி, கணித மற்றும் இயற்கை அறிவியல் கல்லூரியின் ஒரு பகுதியாக இருக்கும் அடிப்படை இயற்பியல் மற்றும் இயற்பியல் துறையில் பூங்கா, கல்லூரி, மேரிலாந்து பல்கலைக்கழகத்தில் பணியிலிருந்து மாண்புடன் விடுவிக்கப்பட்ட பேராசிரியராவார்.  
அடிப்படை துகள்களை - குவார்க்குகள் மற்றும் மென்மிகள் - மற்றும் அவற்றின் பாதை சக்திகளின் சக்தி: வலிகுறை இடைவினை, மின்காந்த மற்றும் வலிய இடைவினை என்ற கருத்துக்கு பதி முன்னோடி பங்களிப்புகளைச் செய்துள்ளார். பாக்கித்தானின் நோபல் பரிசு பெற்ற அப்துஸ் சலாமுடன் இணைந்து, குவார்க்-மென்மி ஒருங்கிணைப்பின் அசல் அளவீட்டுக் கோட்பாட்டின் ஒத்துழைப்புடன், மற்றும் அதன் விளைவாக நுண்ணறிவு, பேரியான் மற்றும் லெப்டன் எண்களின் மீறல்கள், குறிப்பாக புரோட்டான் சிதைவில் வெளிப்படும் என்ற இவரது உருவாக்கம் மேற்கொள்ளப்பட்டது.
# ஜோகேசு பதி

## அங்கீகாரம்

2000 ஆம் ஆண்டில் ஹோவர்ட் ஜார்ஜி மற்றும் ஹெலன் க்வின் ஆகியோருடன் இணைந்து "குவெஸ்ட் ஃபார் யூனிஃபை" என்ற பங்களிப்புக்காக பதிக்கு *தைராக்* பதக்கம் வழங்கப்பட்டது. 2013 ஆம் ஆண்டில், பதிக்கு இந்திய அரசாங்கத்தின் 3 வது மிக உயர்ந்த குடிமகன் விருதான பத்ம பூசண் கௌரவம் வழங்கப்பட்டது.
# வார்ப்புரு:Cslist/styles.css

/* make an inline list with either comma or semicolon separators */
ul.cslist, ul.sslist {
margin: 0;
padding: 0;
display: inline-block;
list-style: ;
}
.cslist li, .sslist li {
margin: 0;
padding: 0 0.25em 0 0;
display: inline-block;
}
.cslist li:after {
content: ", ";
}
.sslist li:after {
content: "; ";
}
.cslist li:last-child:after, .sslist li:last-child:after {
content: ;
}
# Module:Cslist

p = {}  
p.makelist = function
local args = .args
if not args[1] then
args = :getParent.args
if not args[1] then return end
end
local semi = (args.semi or ""):sub(1,1):lower
semi = (semi == "t") or (semi == "y")
local out = ""
for k, v in ipairs(args) do
v = mw.text.trim(v)
if v ~= "" then
out = out .. "<li>" .. v .. "</li>"
end
end
if out ~= "" then
if semi then
return '<ul>' .. out .. '</ul>'
else
return '<ul>' .. out .. '</ul>'
end
end
end  
return p
# ஏ. எம். சரவணம்

**ஏ. எம். சரவணம்** ஒரு இந்திய தேசிய காங்கிரஸ் அரசியல்வாதி''
# ஏ. எம். சரவணம்

## வாழ்க்கை

இந்தியாவின் ஊட்டி,உதகமகண்டலம் நீலகிரி மாவட்டத்தில் எட்டாம் ஆம் வகுப்பு வரை படித்த இவர் 1902 ஆம் ஆண்டு பின்தங்கிய சமூகத்தில் பிறந்து வளர்ந்தார்,அவரது போராட்ட வரலாறு பெரியகாயத்தில் தீவிரமாக பங்கேற்று இந்தியாவில் காங்கிரஸ் யில் சேர்ந்தார், 1932 இல் தேசிய காங்கிரஸ் பெரியக்கம் பின்பு அவர் 1936 முதல் 1956 வரை காங்கிரஸ் கட்சியில் பணியாற்றினார்,மேலும் ஊட்டி டவுன் காங்கிரஸ்,நீலகிரி மாவட்ட காங்கிரஸ் செயலாளர் மற்றும் நீலகிரி மாவட்ட காங்கிரஸ் தலைவராக தொடர்ந்து பணியாற்றினார்,1975 யில் மறைந்தார்.
# ஏ. எம். சரவணம்

## அரசியல் கொள்கை

சுதந்திரத்திற்கு பின்னர் காமராஜ் அவர்கள் எம்எல்சி பதவியை ஏற்றுக்கொள்ள சொன்ன போது குடும்ப சூழ்நிலை காரணமாக அதனை ஏற்க மறுத்து விட்டார் . பின்னர் மிகவும் பிற்பட்டோர் நலக்குழு உறுப்பினராக நியமிக்கப்பட்டு செயல்பட்டுவந்தார் . காங்கிரஸ் பேரியக்கம் இந்திராகாந்தி காலத்தில் இரண்டாக உடைந்த போது இவரை இந்திரா காங்கிரஸ் மாவட்ட தலைவராக அணுகியபோது அதை மறுத்து,காமராஜ் தலைமையிலான காங்கிரஸ் பேரியக்கத்திலேயே நிலைத்து வந்துள்ளார்.நீலகிரி மாவட்ட சலவைத் தொழிலாளர்கள் சங்கத்தை இவர் தலைமையேற்று திறம்பட செயல்பட்டவர் .இந்திராகாந்தியால் கொண்டு வரப்பட்ட எமர்ஜென்சியை கண்டு வெகுண்டெழுந்தவர் காமராஜரின் மறைவுக்கு பின்னர் அதிர்ச்சிக் குள்ளாகி பிறகு 1975ஆம் ஆண்டு டிசம்பர் மாதம் 7ம் நாள் காலமானார் .இவரது சுதந்திரபோராட்ட பங்கினை கவுரவிப்பதற்காக பிரதமர் இந்திராகாந்தி அரசு தாமிர பட்டயமும்,பாராட்டு பத்திரமும் வழங்கி கவுரவித்தது குறிப்பிடத்தக்கது.
# பிராணா கிருட்டிணா பரிஜா

**பிராணா கிருஷ்ணா பரிஜா** (Prana Krushna Parija) (பிரித்தானியப் பேரரசின் ஒழுங்கு அதிகாரி) (பிறப்பு:1891 ஏப்ரல் 1 - இறப்பு: 1978 சூன் 2) ஒடிசாவின் ஜகத்சிம்மபூரின் பாலிகுடாவில் பிறந்த இவர் தாவரவியல் பேராசிரியராவார். இவரது ஆராய்ச்சிப் பணிகள் முக்கியமாக தாவர உடலியல், சோதனை தாவர உருவவியல் மற்றும் தாவர சூழலின் சுற்றுச்சூழல் ஆய்வுகள் ஆகியவற்றின் அடிப்படை மற்றும் பயன்பாட்டு அம்சங்களை உள்ளடக்கியது. நீர் பதுமராகம் மற்றும் பிற நீர்வாழ் களைகள், இலைகள் மற்றும் ஆப்பிள்களில் சுவாசம், தாவரங்களில் உருமாற்றம் மற்றும் வெப்ப எதிர்ப்பு, அரிசி மற்றும் பாசிகள் மற்றும் ஆப்பிள்களின் சேமிப்பு ஆகியவற்றை இவர் ஆய்வு மேற்கொண்டார்.
# பிராணா கிருட்டிணா பரிஜா

## தொழில்

உத்கல் பல்கலைக்கழகத்தின் துணைவேந்தராக பணியாற்றினார். கட்டாக்கின் இராவன்சா பல்கலைக்கழகத்தில் (முன்னர் இராவன்சா கல்லூரி ) முதல்வராகவும் பணியாற்றினார் பனாரசு இந்து பல்கலைக்கழகத்தின் சார்பு துணைவேந்தராகவும், வாரணாசி மற்றும் புவனேஸ்வர் உத்கல் பல்கலைக்கழக துணைவேந்தராகவும் பணியாற்றியுள்ளார். பல்கலைக்கழகத்தின்நூலகத்திற்கு "பரிஜா நூலகம்" என்று இவரது பெயரிடப்பட்டது. இவர் 1960 இல் இந்திய அறிவியல் காங்கிரசு சங்கத்தின் தலைவராக இருந்தார்.
# பிராணா கிருட்டிணா பரிஜா

## அரசியல்

இவர் முதல் ஒடிசா சட்டமன்றத்தில் தேர்ந்தெடுக்கப்பட்ட உறுப்பினராக இருந்தார்.
# பிராணா கிருட்டிணா பரிஜா

## விருதுகள் மற்றும் அங்கீகாரங்கள்

- *பியர்ன்சைட்ஸ் ஸ்காலர்ஷிப்* (1918), கேம்பிரிட்ஜ், கிறிஸ்துக் கல்லூரி, நரம்பு மண்டலத்தின் கரிம நோய்கள் துறையில் மருத்துவ ஆராய்ச்சியை ஊக்குவிக்கும் உதவித்தொகை.
- பிரித்தானிய பேரரசின் ஆணை (OBE), 1944 புத்தாண்டு மரியாதை
- பத்ம பூசண், 1955
# நீலகண்ட தாசு

**நீலகாந்த தாசு (** Nilakantha Das) (பிறப்பு: 1884 ஆகஸ்ட் 5 - இறப்பு:1967 நவம்பர் 6) பிரித்தானிய இந்தியாவின் வங்காள மாகாணத்தில், பூரி மாவட்டத்தின் சிறீ இராம்சந்திரபூர் என்ற கிராமத்தில் பிறந்த இவர் ஓர் சொற்பொழிவாளரும், அரசியல்வாதியும் மற்றும் சமூக சீர்திருத்தவாதியுமாவார். கொல்கத்தா பல்கலைக்கழகத்தின் மூலம் முதுதத்துவமாணி பட்டம் பெற்றார். இவர் பிரித்தானிய இராச்சியத்தில் ஒரு இலாபகரமான பணியை மறுத்தார். சத்தியாபதி உயர்நிலைப்பள்ளியின் தலைமை ஆசிரியராகவும் பணியாற்றியுள்ளார். இவரது உரைகளின் மூலம் தீண்டாமை மற்றும் பிற சமூக தீமைகளுக்கு எதிராக போராட இளைய தலைமுறையினரை ஊக்கப்படுத்தினார்.  
1951 ஆம் ஆண்டில், தாசு ஒடிசா சட்டமன்றத்தில் சுவாதின் சனசங்கம் என்ற புதிய அரசியல் கட்சியின் உறுப்பினராகத் தேர்ந்தெடுக்கப்பட்டார். 1955 ஆம் ஆண்டில், ஜவகர்லால் நேருவின் வேண்டுகோளின் பேரில் அவர் இந்திய தேசிய காங்கிரசில் சேர்ந்தார். 1957 இல் மீண்டும் அந்த கட்சியின் உறுப்பினராகத் தேர்ந்தெடுக்கப்பட்டார்.  
தாசு 1960 இல் பத்ம பூசண் விருது பெற்றார். இவர் 1967 நவம்பர் 6 அன்று இறந்தார்.
# மிகைல் மிசூசுத்தின்

**மிகைல் விளாதிமீரொவிச் மிசூசுத்தின்** (*Mikhail Vladimirovich Mishustin*, , பிறப்பு: 3 மார்ச் 1966) உருசியப் பொருளாதார அறிஞரும், அரசியல்வாதியும் ஆவார். இவர் 2020 சனவரி 16 இல் உருசியாவின் பிரதமராக நியமிக்கப்பட்டார்.  
இவர் 2020 சனவரி 15 இல் உருசியப் பிரதமராக அரசுத்தலைவர் விளாதிமிர் பூட்டினால் பரிந்துரைக்கப்பட்டார். சனவரி 16 இல் இவரது நியமனம் *அரச தூமா* என அழைக்கப்படும் உருசிய நாடாளுமன்றத்தினால் ஏற்றுக் கொள்ளப்பட்டது.
# மிகைல் மிசூசுத்தின்

## தலைமை அமைச்சர்

அரசுத்தலைவர் விளாதிமிர் பூட்டின் 2020 சனவரி 15 இல் நிகழ்த்திய நாடாளுமன்ற உரையில் உருசிய அரசியலமைப்பில் பல திருத்தங்களைப் பிரேரித்தார். இதனை அடுத்து பிரதமர் திமித்ரி மெட்வெடெவ் தமது அமைச்சரவையைக் கலைப்பதாகவும், பிரதமர் பதவியில் இருந்து விலகுவதாகவும் அறிவித்தார். அரசுத்தலைவரின் அதிகாரங்கள் சிலவற்றை நாடாளுமன்றத்திற்குப் பகிர்ந்தளிக்கும் பூட்டினின் பரிந்துரைகளை நிறைவேற்றும் பொருட்டு, தாம் பதவி விலகுவதாக மெட்வெடெவ் அறிவித்தார். இவரது பதவி விலகலை பூட்டின் ஏற்றுக் கொண்டார். அன்றே பூட்டின் புதிய தலைமை அமைச்சர் பதவிக்கு மிகைல் மிசூசுத்தினப் பரிந்துரைத்தார். அதே நாளில் பூட்டின் அவரை தலைமை அமைச்சராக அதிகாரபூர்வமாக நியமித்தார்.
# மிகைல் மிசூசுத்தின்

## தனிப்பட்ட வாழ்க்கை

திருமணமான மிசூசுத்தினுக்கு மூன்று பிள்ளைகள் உள்ளனர். இவர் பனி வளைதடியாட்டத்தில் ஈடுபாடு கொண்டவர்.